बाजार क्षेत्र में 20 मिनट तक ब्लैक आउट
हरदा। गर्मी के दस्तक देते ही बिजली की अघोषित कटौती भी शहर में शुरू हो गई। सुबह, दोपहर और रात में कभी भी बिजली गुल हाे जाती है। शाम की कटौती लोगों को ज्यादा परेशान करती है। बुधवार रात करीब 9:30 बजे नारायण टाकीज से चांडक चौराहे के बीच होशंगाबाद खंडवा स्टेट हाइवे वाले इलाके में बिजली गुल हो गई। ऐसे में दुकानदारों को परेशान हाेना पड़ा। बाजार में सड़कों से गुजरते हुए दो और चार पहिया वाहनों के हेड लाइट के कारण हो रही राेशनी में ही दुकानें व सड़कें तथा सामने से आने वाले वाहन चालक दिख पा रहे थे। बाजार क्षेत्र के लोगों ने विद्युत वितरण कंपनी के शिकायती नंबर पर सूचना दी। इसके करीब 20 मिनट बाद बिजली व्यवस्था सुचारू हो सकी।
hin_Deva hin_Deva